Corsaren, 1842-12-02
Artikler efter "le Charivari". V. Hvorlunde Dronningen af England fik ifinde at gjøre en Reise. En Morgen traadte Prinds Albert ind i sin kongelige Ægtefælles Gemak, som maaskee mangen En vil formode, at han slet ikke havde forladt, og tiltalte hende som følger: "My dear love, synes De ikke, at vi allerede kede os rasende i den sidste Tid? Ja, jeg kunde betjene mig af et endnu mere betegnende Udtryk; men jeg vil ikke saare Deres kongelige Øre. Desuden forstaaer De mig nok. Sir Robert Peel og Lord Valmerston holde lange Speachs, som slet ikke ere morsomme. Man hører overalt kun om Opstand baade af Mandfolk og Fruentimmer, om Geværskud og Meelings. Under Paaskud af at drage frisk Luft slaae Arbeiderne Vinduerne i Stykker og opføre den skrækkeligste Kattemusik, der forstyrrer vor føde Ro. Paa den anden Side underholde Ministrene os med forskjellige Begivenheder, som ere hændede vore seirrige Vaaben i vore indisk-orientalske Besiddelser; de hollandske Boers paa Cap stifte Oprør og gjøre Hovederne krusede paa vore Soldater; vor Flaade i China slaaes med den gule Feber i Hong-Kong. Jeg veed ikke, o my pretty queen, hvad De tænker derom; men det forekommer mig, at Alt dette slets ikke er morsomt. Jeg vil derfor foreslaae Dem en Glædes-Bill, som vi eenstemmig bør antage: Lad os reise." Dronning Victoria overveiede et Secund; derefter rakte hun Haanden til sin dydige Gemal, og hun udtalte disse mærkelige Ord, som alle engelske Historieskrivere ville omhyggeligen bevare og gjengive. "Jeg samtykker." J dette hemmelige Raad blev nu Lystreisen bestemt som følger: § 1. Dronningen og Prinds Albert foretage en Lystreise. § 2. Prinds Albert og Dronningen foretage en Lystreise.*) *) Den 1ste § retter sig nemlig efter Etiketten og § 3. Man søger paa denne Reise kun at more sig. § 4. Man reiser kun om Dagen, ikke om Natten. § 5. Man griber Leiligheden til at overbevise sig om Landets Flor. § 6. I denne Hensigt tager man ind hos Hertugen af Wellingion og Hertugen af Buceleugh. § 7. I denne Hensigt foretager man endvidere hele Reisen tilvands. Spørger man os nu, hvorledes vi kunne være saa godt underrettede, saa maae vi tilstaae under Hemmeligheds Segl, at vi have erholdt alle disse Oplysninger af en Skorsteensfeierdreng, der skjulte sig i den kongelige Kamin i Dronningens private room. Saasnart de ovenstaaende Paragrapher vare udfærdigede og contrasignerede af Premierministeren, blev der overalt stor Virksomhed og Røre. Hoffet gjorde sine Reisekufferter istand, Hertugerne af Wellington og Buceleugh beredte sig paa at modtage det høie Par, og en stor Deel Folk i Edingborg gjorde sig ligeledes beredte paa at knække de Halse og Ribbeen, som de senere virkelig brak. En Dromings Resse udfordrer store Forberedelser. The gracious queen besaae først og fremmest sin Lyst-Yacht. Denne Yacht, der af Staten er foræret Dronningen, er et Boudoir for en Hav-Semiramis. Den er beklædt med Fløiel, dens Master ere af Sandeltræ, dens Dæk af Palisander, Kjølen af Elphenbeen, Forstalingen af Acajou-Træ, Plankerne Mosaik, dens Dæk Ibenholdt, indlagt med Perlemoder. Er den ikke fuldt saa prægtig, saa er det ikke vor Skyld, imidlertid - uendelig prægtig er den. Da Chartisterne vare urolige og Arbeiderne med, af den Grund at de vare sultne, blev denne Yacht offenlig udstillet. Arbeiderne kunde ikke see sig mætte paa den, hvilket vakte megen Forundring. Nu besteg Dronningen den og tillige hendes *) omtaler Dronningen og hendes Gemal, den anden retter sig efter Biblen og omtaler Prindsen og hans Kone. Gemal - eller nu besteg Prinds Albert den og tillige hans Gemalinde - og reiste. O! My pretty queen! Lykkelig Reise!